open-index/open-wikipedia-markdown huggingface dataset:
Kentang lecek

**Kentang lecek**, **kentang lenyek**, **kentang putar** atau **kentang tumbuk** () ialah sejenis makanan yang disediakan dengan melecekkan kentang yang telah direbus. Resepi makanan ini mula muncul lebih kurang tahun 1747 dalam *The Art of Cookery* oleh Hannah Glasse.

Kentang lecek yang dikeringkan dan dibekukan juga kini boleh didapati dalam bentuk segera di kedai-kedai.

## Ramuan
Penggunaan kentang yang "gebu" amat digalakkan, namun kentang yang agak "licin" digunakan untuk tekstur yang berbeza. Mentega, minyak sayuran, susu dan/atau krim lazimnya ditambah untuk menaikkan rasa dan tekstur kentang yang dilecek tadi, sebelum kentang tersebut diperisakan dengan garam, lada, serta rempah dan herba yang diingini. Susu dan mentega boleh digantikan dengan stok atau air rebusan jika untuk mengurangkan kalori mahupun untuk pilihan tanpa tenusu.

Antara ramuan dan bahan perisa yang paling biasa digunakan ialah: bawang putih, keju, krim masam, bawang besar atau daun bawang, bawang terkaramel, mustard, rempah ratus seperti buah pala, potongan herba seperti parsli atau rosemary, lobak putih, dan wasabi.

### Penghidangan
Kentang lecek ini boleh dimakan begitu sahaja, ataupun bersama kuah yang dibuat berasaskan daging atau sayuran.

Ia juga boleh dimasukkan dalam hidangan tetentu sebagai bahan asas seperti shepherd's/cottage pie, pierogi, colcannon, ladu barat, kroket dan gnocchi.

## Jenis serata dunia
Terdapat seberapa jenis yang wujud dalam masakan Perancis:

* *pommes duchesse* ("kentang Duchess") - ditambah kuning telur serta dipicit melalui tiub pastri menjadi reben atau roset yang beralun.;
* *Pomme purée* (puri kentang) - menggunakan lebih banyak mentega berbanding kentang lecek biasa: satu bahagian kentang dinisbahkan menggunakan separuh ketul mentega.

Di subbenua India, lecekan ini adakalanya dibubuh menggunakan potongan bawang, biji sawi, cili, daun ketumbar dan rempah lain untuk menghasilkan suatu jamuan tersendiri iaitu *Aloo Bharta*.


File:Mashed Potatoes in Steam-jacketed Combi Kettle.jpg|Masakan kentang lecek di kilang 
File:Sausage Trio, Mash and Cabbage with Onion Gravy.jpg|Sepinggan kentang lecek dihidang bersama sosej, kobis dan kuah bawang
File:Mash Potatoes.jpg|Pandangan dekat kentang lecek dengan mentega dan kucai


## Rujukan
Liga Super Malaysia 2005

**Liga Super Malaysia 2005** merupakan edisi yang kedua Liga Super Malaysia, liga profesional bola sepak di Malaysia diperkenalkan pada musim lepas. Edisi kali ini telah disertai sebanyak enam pasukan yang kekal di Liga Super serta dua pasukan dari Liga Premier 2004 dipromosikan ke Liga Super iaitu MPPJ dan TM Melaka menggantikan pasukan yang disingkirkan ke Liga Premier 2005 iaitu Sarawak dan Kedah. Sepak mula ialah pada 29 Januari 2005 sehingga 9 Julai 2005. Pahang ialah juara bertahan pada edisi sulung Liga Super dan secara keseluruhan sebanyak lima kejuaraan dalam liga tertinggi di Malaysia.
 
Perlis telah berjaya menjuarai Liga Super dan menjulang kejuaraan sulung liga tertinggi di Malaysia secara automatik melayakkan diri ke Piala AFC bersama Selangor dari Liga Premier setelah berjaya menjuarai Piala FA.

## Ringkasan
Penjaring terbanyak musim ini dimenangi oleh pemain Perlis, Zacharia Simukonda dan pemain Sabah, Julio Cesar dengan kedua-duanya menjaringkan 18 gol. Gol tertinggi yang dijaringkan untuk satu perlawanan ialah 6 gol. Empat perlawanan telah berakhir dengan keputusan 6 gol.

Kemelut telah mencemari penghujung musim setelah Public Bank mengumumkan mereka akan menarik diri, setelah diturunkan ke Liga Perdana musim depan. Kelab ini telah diharamkan dari menyertai semua kejohanan anjuran FAM.  

## Carta liga

## Keputusan
### Pusingan 1–14

### Pusingan 15–21

## Statistik
### Penjaring terbanyak

## Rujukan
Hatra

**Hatra** ( ) merupakan kota kuno di Pentadbiran Ninawa dan kawasan al-Jazira, Iraq. Kota ini juga dikenal sebagai *al-Hadr*, nama yang pernah muncul dalam prasasti kuno yang ditemukan di wilayah Parsi kuno iaitu Khvarvaran. Kota ini terletak  di sebelah barat laut Baghdad dan  di sebelah barat daya Mosul.

Pada 7 Mac 2015, pelbagai sumber, termasuk pemerintah Iraq, melaporkan bahawa ISIS mula menghancurkan reruntuhan Hatra atas alasan tempatnya penuh dengan berhala.

## Senarai penguasa
Dalam prasasti yang ditemui di Hatra, beberapa jenis penguasa disebutkan. Penguasa lainnya disebutkan secara sekali-sekala oleh sejarawan klasik. Mereka ditulis dengan dua gelaran. Penguasa awal disebut *mrj´* (terjemahan: tidak jelas) dan yang lain pula disebut *mlk* -*raja*.

## Hatra moden
Hatra digunakan sebagai latar tempat dalam adegan pembuka film *[[The Exorcist (filem)|The Exorcist]]* (1973), dan sejak 1985 menjadi salah satu Tapak Warisan Dunia UNESCO.

## Rujukan

## Pautan luar

* http://lexicorient.com/e.o/hathra.htm
* http://www.britannica.com/eb/article-9039509
* http://shezaf.net/english/Video/Video/Hatra.html 
* http://www.bbc.co.uk/archive/chronicle/8612.shtml BBC *[[Chronicle (UK TV series)|Chronicle]]* "Lost Ki
I/O tak segerak

Dalam sains komputer, **I/O tak segerak** atau **I/O tanpa gendala** ialah bentuk pemprosesan input/output yang membenarkan proses lain terus berjalan sementara penghantaran belum selesai. Ini berbeza dengan **I/O segerak** yang menunggu penhantaran selesai sebelum beralih kepada proses lain. I/O tak segerak berguna terutamanya jika masa untuk membaca input adalah lama.
Liga Super Malaysia 2004

**[[Liga Super Malaysia]]** diperkenalkan pada tahun 2004. Ia menggantikan Liga-M sebagai peringkat paling tinggi untuk kelab bola sepak Malaysia.

Sepak mula bermula pada 14 Februari 2004. Pahang FA mendominasi musim ini dan bergelar juara dengan perbezaan mata yang besar. Pemain Pahang FA, Indra Putra Mahayuddin menjadi penjaring terbanyak musim ini dengan 15 gol. Dia kekal sehingga hari ini, sebagai pemain Malaysia yang terakhir memenangi anugerah itu.

Gol tertinggi untuk perlawanan musim ini ialah kemenangan Perlis FA ke atas Kedah FA dengan keputusan 6-2 pada 31 Julai 2004.

## Stadium dan Lokasi

## Kedudukan Liga
Sumber: RSSSF Malaysia 2004
**P** = Perlawanan; **M** = Menang; **S** = Seri; **K** = Kalah; **J** = Jaringan; **B** = Bolos; **D** = Defisit; **Mata** = Mata 

## Juara
Cordon bleu

***Cordon bleu*** [kor-don blu] ialah sejenis hidangan yang dibuat dengan daging diketuk dinipis (lazimnya daripada daging anak lembu, lembu dewasa mahupun babi), dibalut dengan sekeping prosciutto dan sekeping keju (seperti keju Swiss), disalut serbuk roti dan digoreng atas kuali atau dibakar.

Nama masakan ini datang daripada istilah bahasa Perancis yang bermaksud "reben biru" (cf. *blue ribbon*) di mana ia merujuk kepada reben pingat darjah tertinggi kurniaan Kerajaan Perancis iaitu *[[Ordre du Saint-Esprit|L'Ordre des chevaliers du Saint-Esprit]]*, ia kemudiannya dikaitkan sebagai suatu simbol keunggulan dan mutu tinggi dalam seni masakan lalu ia diberi sebagai nama rasmi masakan ini.

## Sejarah
Asal usul cordon bleu ialah schnitzel yang diisi di dalamnya keju dan berasal dari Switzerland, barangkali sekitar 1940-an, mula-mula sekali muncul dalam buku masakan ialah pada 1949. Rujukan terawal bagi "cordon bleu ayam" ialah dalam *[[The New York Times]]* bertarikh 1967, sementara resepi daging anak lembu pula dijumpai sekurang-kurangnya pada tahun 1955. Istilah *Cordon Bleu* berasal dari perkataan Perancis yang bermaksud "Reben Biru".

## Pengubahsuaian
Terdapat resipi halal cordon bleu yang ada di negara yang banyak penduduk menganut agama Islam di mana daging ayam menjadi bahan pengganti membalut daging lembu atau kambing.

## Rujukan

## Lihat juga
* Croquette
Keju Swiss

**Keju Swiss** ialah nama umum di Amerika Utara bagi beberapa jenis keju, kebanyakannya dibuat di Amerika Utara juga, yang menyerupai keju Emmental, keju yang berwarna kuning dan separa keras yang berasal dari sekitar Emmental, di Switzerland. Sesetengah jenis keju Swiss mempunyai rupa yang jelas dan mudah dikenali seperti ketulan bongkah keju tersebut mempunyai lubang yang disebut sebagai "mata keju". Keju Swiss yang tiada mata disebut sebagai "buta". 

Walaupun namanya Swiss, istilah ini hanya digunapakai kepada keju jenis ini yang dibuat di luar Switzerland, seperti keju Jarlsberg, yang berasal dari Norway.

## Lihat juga
*Keju Amerika
*Keju Maasdam

## Rujukan

## Pautan luar
* Swiss Cheese Niche microbewiki.kenyon.edu 
* Making Swiss Cheese  biology.clc.uc.edu
Nasi goreng USA

**Nasi goreng USA** ialah salah satu masakan Malaysia yang terkenal kerana berbunyi seakan-akan masakan barat. Nasi goreng USA sering dikelirukan dengan Nasi goreng Amerika namun asalnya nasi goreng USA adalah singkatan kepada Nasi Goreng Udang, Sotong dan Ayam. Nasi goreng USA adalah salah satu jenis variasi atau kepelbagaian menu nasi goreng di Malaysia.

Ini menyebabkan kebanyakan nasi goreng USA yang dijual di kedai-kedai makan terutamanya di kedai-kedai bertemakan masakan Thai adalah bukan nasi goreng USA yang sebenar, tetapi nasi goreng Amerika. Setelah dikaji, kekeliruan ini muncul akibat peniaga dari Selatan Thailand yang membuka kedai jualan makanan di Malaysia telah menyalah tafsir nasi goreng USA di Malaysia sebagai hidangan dari Thailand yang dikenali dengan nama "*Khao Pad American*" atau *"American Fried Rice"*.

Hal ini menyebabkan masakan ini sukar didapati di warung-warung dan restoran masyarakat Melayu Malaysia hari ini terutama di kawasan pantai timur Semenanjung Malaysia namun masakan ini tidak mengalami kekeliruan di Utara Semenanjung seperti di beberapa kawasan Pulau Pinang yang menyediakan masakan nasi goreng USA yang sebenar. Namun, masakan nasi goreng USA ini masih boleh didapati dengan istilah nasi goreng makanan laut (*seafood)* yang mengunakan bahan-bahan seakan sama namun sedikit berbeza.

## Jenis masakan
Jelas pada menunya, bahan asas untuk masakan ini ialah kepada penggunaan nasi goreng. Lazimnya, nasi goreng tersebut hanyalah mempunyai ramuan lazim iaitu perencah utama seperti bawang, pes rencah dan sedikit sayuran. Walau bagaimanapun, penggunaan gabungan udang, sotong dan ayam dalam hidangan yang membezakan nasi goreng ini dengan nasi goreng yang lain.

Kepelbagaian jenis nasi goreng ini bergantung kepada tukang masak itu sendiri.

## Hidangan
Nasi goreng USA secara lazimnya dihidang bersama hirisan timun dan telur goreng. Terdapat juga yang dihidangkan bersama beberapa racik daun selada, hirisan tomato ataupun keropok, bersama sos atau sambal. Ada juga yang meletakkan sup sebagai sampingan yang lazimnya dikaitkan dengan nasi ayam.

## Rujukan

## Lihat juga
* Nasi goreng kampung
* Nasi goreng ayam
* Nasi goreng pattaya
* Nasi goreng cina
Osteologi

**Osteologi** atau **kaji tulang** ialah kajian saintifik mengenai tulang, yang diamalkan oleh **ahli osteologi**. Sebagai satu subdisiplin bagi anatomi, antropologi, dan arkeologi, osteologi merupakan satu kajian terperinci mengenai struktur tulang, unsur rangka, gigi, morfologi mikrotulang, fungsi, penyakit, patologi, proses penulangan (daripada acuan-acuan berawan, daya tahan dan kekerasan tulang (biofizik), dll. yang kerap digunakan oleh ahli sains dengan pengenalpastian vertebrat berkaitan dengan umur, kematian, jantina, tumbesaran, dan perkembangan dan boleh digunakan dalam konteks biobudaya. Ahli osteologi kerap bekerja dalam sektor awam dan swasta sebagai perunding untuk muzium dan untuk syarikat yang menghasilkan pembiakan osteologi, seperti Bone Clones.

Osteologi tidak patut dikelirukan dengan amalan perubatan alternatif yang dikenali sebagai osteopati.

## Lihat juga
* Antropologi forensik
* Bone Clones
* Muzium Osteologi
* Paleontologi
* Titik osteometri

## Rujukan
* Bass, W. M. 2005. *Human Osteology: A Laboratory and Field Manual*. Edisi ke-5. Columbia: Missouri Archaeological Society. 
* Buikstra, J. E. dan Ubelaker, D. H. (eds.) 1994. *Standards for Data Collection from Human Skeletal Remains*. Arkansas Archeological Survey Research Series No. 44.
* Cox, M dan Mays, S. (eds.) 2000. *Human Osteology in Archaeology and Forensic Science*. London: Greenwich Medical Media.

## Pautan luar

* British Association for Biological Anthropology and Osteoarchaeology 
* Museum of Osteology
Nasi goreng pattaya

**Nasi goreng pattaya** ialah salah satu masakan Malaysia yang terkenal dan mudah didapati di warung-warung dan restoran Melayu yang menjual secara *à la carte*. Ia adalah salah satu jenis variasi atau kepelbagaian menu nasi goreng yang boleh didapati di Malaysia.

## Etimologi
Ada sesetengah sumber mengatakan bahawa menu ini berasal atau diilhamkan dari Pattaya, Thailand. Walau bagaimanapun, namanya berbunyi Thai tetapi itu sebenarnya masakan asli dari Malaysia dan bukannya Thailand. Kemungkinan besar masakan itu diberi nama yang berbunyi Thai untuk tujuan kebaharuan atau pemasaran.

## Jenis masakan
Menu ini jelas merujuk kepada penggunaan nasi goreng. Lazimnya, nasi goreng tersebut hanyalah mempunyai ramuan lazim iaitu perencah utama seperti bawang, pes rencah dan sedikit sayuran, penggunaan ayam, sotong, udang atau daging.

Walau bagaimanapun, keunikan bagi nasi goreng ini ialah nasi gorengnya dibungkus di dalam balutan telur dadar lantas memerangkap haba, aroma dan rupa nasi goreng itu sehinggalah yang memakannya memotong atau membelah telur dadar tersebut. 

Kepelbagaian jenis nasi goreng ini bergantung kepada tukang masak itu sendiri.

## Hidangan
Nasi goreng pattaya secara lazimnya dihidang begitu sahaja dengan sos cili yang sering membentuk tulisan di atas telur dadar itu. Namun, menjadi kebiasaan untuk nasi goreng pattaya ini dihidang bersama hirisan timun. Terdapat juga yang dihidangkan bersama beberapa racik daun selada dan hirisan tomato. Ada juga yang meletakkan sup sebagai sampingan.

## Lihat juga
* Nasi Goreng Kampung
* Nasi goreng USA
* Nasi goreng ayam
* Nasi goreng cina
* Omurice
Nasi goreng tomyam

**Nasi goreng tomyam** ialah salah satu masakan Malaysia yang terkenal dan mudah didapati di warung-warung dan restoran 
Melayu yang menjual secara à la carte. Nasi goreng tomyam adalah salah satu jenis variasi atau kepelbagaian menu nasi goreng yang boleh didapati di Malaysia.

## Jenis masakan
Nasi goreng tomyam dililhamkan daripada perisa tomyam iaitu makanan yang diilhamkan dari Thailand. Nasi goreng tomyam dapat dikenali dengan rasanya yang mempunyai kemiripan tomyam itu sendiri. Lazimnya, rasa tomyam tersebut timbul daripada penggunaan rencah pes tomyam beserta penggunaan cili api atau cili padi, serai dan daun limau purut. Penggunaan daun ketumbar juga membantu menaikkan aroma dan bau yang unik. Hirisan limau juga turut menambahkan aroma dan pada masa yang sama memberi sedikit kemasaman untuk meniru rasa tomyam.

Tukang masak juga lazim meletakkan daging ayam, daging lembu, sotong, udang atau isi ketam ke dalam nasi goreng untuk memberi rasa dan sebagai sumber protein untuk nasi goreng itu. 

Kepelbagaian jenis nasi goreng ini bergantung kepada tukang masak itu sendiri.

## Hidangan
Nasi goreng tomyam secara lazimnya dihidang begitu sahaja. Namun, menjadi kebiasaan untuk nasi goreng dihidang bersama hirisan timun. Terdapat juga yang dihidangkan bersama beberapa racik daun selada dan hirisan tomato. Ada juga yang meletakkan sup sebagai sampingan.

## Lihat juga
* Nasi Goreng Kampung
* Nasi goreng USA
* Nasi goreng pattaya
* Nasi goreng ayam
* Nasi goreng cina
Nasi goreng cina

**Nasi goreng cina** ialah salah satu masakan Malaysia yang terkenal dan mudah didapati di warung-warung dan restoran Melayu dan Cina yang menjual secara à la carte. Nasi goreng cina adalah salah satu jenis variasi atau kepelbagaian menu nasi goreng yang boleh didapati di Malaysia.

## Jenis masakan
Nasi goreng cina mempunyai kepelbagaian bergantung kepada masakannya. Variasi nasi goreng cina versi Melayu dan Cina dapat dilihat dalam kegunaan rencah asasnya. Selain bahan tumis lazim iaitu bawang, didapati nasi goreng cina dimasak dengan menggunakan rencah kicap cair, stok ikan, minyak bijan, halia atau lain-lain bahan yang biasa digunakan dalam masakan cina. Telur juga menjadi sebahagian daripada rencah lazim bagi nasi goreng cina.

Nasi goreng cina juga sering memasukkan sayur yang pelbagai, ketulan ayam, sotong, udang, itik, daging lembu ataupu daging babi. Walau bagaimanapun, restoran dan warung yang peniaganya Melayu dan Islam tidak menggunakan daging babi dan jarang sekali menggunakan daging itik. Perkara yang lazim dalam nasi goreng cina ialah tidak mempunyai kepedasan di dalam nasi goreng tersebut. 

Kepelbagaian jenis nasi goreng ini bergantung kepada tukang masak itu sendiri.

## Hidangan
Nasi goreng cina secara lazimnya dihidang begitu sahaja. Namun, menjadi kebiasaan untuk nasi goreng dihidang bersama hirisan timun. Terdapat 
juga yang dihidangkan bersama beberapa racik daun selada, hirisan tomato, bersama sos cili ataupun kicap bercili terutama bagi mereka yang sukakan kepedasan. Ada juga yang meletakkan sup sebagai sampingan.

Sesetengah restoran Cina juga mengukus nasi goreng di dalam daun teratai dan dihidang bersama daun tersebut. 

## Lihat juga
* Nasi Goreng Kampung
* Nasi goreng USA
* Nasi goreng pattaya
* Nasi goreng ayam
Penerbangan 9525 Germanwings

**Penerbangan 9525 Germanwings** (**4U9525**/**GWI18G**) adalah penerbangan antarabangsa berjadual dari Lapangan Terbang Barcelona–El Prat, Sepanyol ke Lapangan Terbang Düsseldorf, Jerman yang dikendalikan oleh Germanwings, iaitu sebuah syarikat penerbangan tambang murah milik Lufthansa. Pada 24 Mac 2015 pesawatnya iaitu Airbus A320-200, terhempas  di barat laut Nice, di pergunungan Alps Perancis setelah menjunam terus-menerus seminit selepas perhubungan rutin terakhir dengan kawalan trafik udara dan sejurus selepas pesawat berkenaan mencapai altitud jajap yang ditetapkan terhadapnya. Pendakwa raya Perancis, pihak berkuasa Perancis dan Jerman dan seorang jurucakap Germanwings mendakwa bahawa hempasan ini adalah disengajakan. Kesemua 144 penumpang dan enam anak pesawat terkorban.

## Catatan


## Rujukan
Nimrud

**Nimrud** (; ) merupakan nama Arab baharu bagi sebuah kota Assyria yang terletak  di selatan kota Mosul, dan  di selatan desa Selamiyah (), di Dataran Nineveh, Mesopotamia utara. Ia merupakan sebuah kota utama Assyria pada sekitar tahun 1250 SM hingga 610 SM. Kota ini terletak di sebuah kedudukan strategik iaitu  di utara titik pertemuan sungai Tigris dengan cawangnya iaitu Zab Besar.  The city covered an area of . Reruntuhan kotanya terdapat di dalam lingkungan  dari desa Noomanea di Wilayah Nineveh, Iraq yang letaknya kira-kira  di tenggara Mosul.

Pada tahun 1845 bermulanya usaha penggalian kaji purba secara berselang-seli hingga tahun 1879, kemudian bersambung semula mulai 1949. Banyak hasil penemuan penting yang ditemui. Kebanyakannya terpindah ke muzium-muzium di dalam dan luar Iraq. Pada 2013 Majlis Penyelidikan Seni dan Kemanusiaan di UK menubuhkan "Nimrud Project" untuk mengenal pasti dan mencatatkan sejarah koleksi artifak sedunia dari Nimrud yang terpencar kepada sekurang-kurangnya 76 muzium di seluruh dunia (termasuk 36 di Amerika Syarikat dan 13 di United Kingdom).

Para pengkaji purba percaya bahawa kota Nimrud dinamai sedemikian pada zaman moden bersempena Raja Namrud yang disebut dalam Alkitab. Kotanya dikenal pasti sebagai **Calah** (Kalhu, Kalakh; , dalam ) menurut Alkitab yang mula-mula disebutkan di samping Raja Namrud dalam kitab Kejadian bab 10 oleh Henry Rawlinson in 1850  on the basis of a possible interpretation of the city's cuneiform proper name as "Levekh".

Pada 2015, pertubuhan pengganas ISIL mengumumkan hasratnya untuk memusnahkan tapak Nimrud kerana sifatnya yang "tidak Islamik". Pada Mac 2015, pemerintah Iraq melaporkan bahawa ISIL telah menggunakan jentolak untuk memusnahkan bahan tinggalan kota yang digali keluar. Video yang keluar pada Mac 2015 memaparkan sebuah patung lamassu di kota berkenaan diserang dengan tukul besi. Seteruk mana kemusnahannya belum dijelaskan.

## Catatan


## Rujukan
Michael Krohn-Dehli

**Michael Krohn-Dehli** (lahir 6 Jun 1983) merupakan pemain bola sepak Denmark yang kini bermain untuk pasukan kebangsaan Denmark. Beliau selalunya bermain di posisi sayap kiri dan pemain tengah.

## Kerjaya kelab
Beliau dilahirkan di Copenhagen, beliau mula bermain bola sepak di Rosenhøj BK di Denmark selepas beliau telah bermain untuk kelab Denmark iaitu Hvidovre IF dan Brøndby IF. Pemain ini mula membuat debut untuk Ajax Amsterdam pada 17 September 2006 pada perlawanan liga menentang Roda JC, Ajax menang 2-0. Sebelum ke Ajax, beliau telah banyak menyertai kelab bola sepak di Denmark. Walau bagaimanapun pada tahun 2004, beliau dibenarkan untuk meninggalkan Ajax oleh pengurus Ronald Koeman dan beliau menyertai RKC Waalwijk dengan percuma. Beliau membuat debut untuk kelab itu pada 15 Ogos 2004 dan menjaringkan gol pada perlawanan itu untuk terikat seri menentang FC Groningen. Dua hari kemudian, beliau sertai semula Ajax secara percuma sehingga 2009. Selepas musim sejuk dengan membuat tiga penampilan untuk Ajax, beliau dipinjam ke kelab Sparta Rotterdam pada 31 Januari 2007 sehingga penghujung musim. Lima hari kemudian, beliau membuat debut untuk Sparta menentang Roda JC. Selepas cuti musim panas, beliau kembali ke Ajax untuk musim 2007-08. 

Ajax mengumumkan pada 29 Ogos 2008 bahawa Krohn-Dehli akan berpindah semula kelab Denmark, Brøndby IF. Pada 21 Ogos 2012, Krohn-Dehli diumumkan akan menyertai kelab Celta Vigo selepas melengkapkan ujian kesihatan. Beliau antara bintang Celta Vigo dan membuat aksi terbaik pada musim 2014 menyebabkan beliau ditarik minat dari kelab Newcastle United F.C..

## Kerjaya antarabangsa
Krohn-Dehli membuat debut untuk pasukan kebangsaan Denmark pada kelayakan Euro 2008 menentang Liechtenstein pada 11 Oktober 2006. Krohn-Dehli menjaringkan gol tunggal perlawanan pada perlawanan pembukaan Euro 2012 menentang Belanda yang memberikan kemenangan pertama Denmark pada kejohanan itu. Selain itu, beliau menjaringkan gol sekali lagi buat Denmark pada perlawanan terakhir peringkat kumpulan menentang Jerman, tewas 1-2.

### Gol antarabangsa

## Pautan luar
* Danish national team profile
* Official Danish Superliga stats
* Voetbal International profile
* Footballdatabase Profile
Salad

**Salad** () ialah sejenis hidangan yang dihidang dalam jumlah yang kecil, yang sering digaul bersama sos.) Salad boleh disediakan dengan menggunakan pelbagai jenis makanan termasuklah sayuran, buah, daging yang telah dimasak, telur dan bijirin. Salad taman lazimnya menggunakan sayur daun sebagai bahan asas; lazimnya penggunaan perkataan *salad* itu sendiri merujuk khusus kepada salad taman itu. Jenis yang lain termasuklah salad kacang, salad tuna, fattoush, salad Greek, and salad somen.

Sos yang digunakan untuk memperisakan salad sering dipanggil **sos salad** atau **kuah salad**; iaitu termasuklah yang terkenal seperti ranch, Thousand Island, dan vinaigrette.

Kebanyakan salad dihidang sejuk, walaupun sesetengahnya, seperti salad kentang Jerman, dihidang suam. Sesetengah menganggap kepanasan hidangan itu menjadikannya satu faktor ia tidak termasuk dalam kategori salad, sebagai contoh kaserol, inti sandwich atau lebih tepat lagi, nama bahan yang menjadi ramuannya.

Salad boleh dihidang pada bila-bila masa semasa suatu seperti:
*Salad pembuka selera, salad ringan untuk merangsang selera sebagai hidangan pertama .
*Salad sampingan, untuk mengiringi hidangan utama sebagai hidangan sampingan.
*Salad hidangan utama, lazimnya mengandungi isi yang lebih banyak dan berat, seperti dada ayam dan kepingan daging lembu. 
*Salad manisan, versi manis yang sering mengandungi buah, jeli dan/atau krim putar.

## Etimologi

Perkataan "salad" datang dari bahasa Perancis *salade* yang bermaksud sama, juga dari bahasa Latin *salata* (masin), dari *sal* (garam). Dalam bahasa Inggeris, perkataan ini mula muncul sebagai "*salad*" atau "*sallet*" pada kurun ke-14. Penggunaan dalam bahasa Melayu mula muncul apabila penjajah terutama kaum elit British mula memperkenalkan jenis hidangan ini di Tanah Melayu yang kemudiannya ditiru oleh orang kebanyakan dan diwarisi sehingga kini.

Garam sering dikaitkan dengan salad kerana sayur diperisakan dengan air garam atau kuah cuka dan minyak yang masin ketika zaman Rom kuno.

## Rujukan
Istana kota Sleeping Beauty

**Istana kota Sleeping Beauty** adalah sebuah struktur istana kota cerita dongeng yang terletak di pusat Taman Tema Disneyland dan Disneyland Hong Kong. Ia telah dibina berdasarkan istana kota Neuschwanstein akhir kurun ke-19 yang terletak di Bavaria, Jerman, dengan beberapa sentuhan inspirasi Perancis (terutamanya Notre Dame de Paris dan Hospices de Beaune).

## Penggunaan logo
Oleh kerana Istana kota Sleeping Beauty merupakan logo ikon Disney, istana kota ini dan istana kota Cinderella menjadi asas logo kepada Walt Disney Pictures, Walt Disney Television, Disney Music Group dan Walt Disney Studios Motion Pictures. Ia juga banyak dipaparkan di dalam iklan untuk *[[siri televisyen antologi Walt Disney|Wonderful World of Disney]]*, dahulunya disiarkan di Disney Channel.

## Rujukan
Pelancongan halal

**Pelancongan halal** ialah satu subkategori bagi pelancongan yang ditumpukan khas untuk keluarga Muslim yang terikat dengan hukum-hakam agama Islam. Hotel yang disediakan untuk kategori ini juga tidak menghidangkan arak dan mempunyai kemudiahan spa serta kolam renang yang berasingan untuk lelaki dan perempuan. Malaysia, Turki dan banyak lagi negara cuba menarik pelancong Muslim dari serata dunia dengan menyediakan kemudahan yang bersesuaian dengan fahaman agama pelancong Muslim.

Industri pelancongan halal juga menyediakan penerbangan yang tidak disajikan produk arak dan babi, mengumumkan waktu solat, dan meyiarkan rancangan berbentuk keagamaan sebagai sebahagian dari hiburan yang ditawarkan dalam penerbangan.  

Laporan Euromonitor International yang dikeluarkan pada *"World Travel Market"* 2007 di London menyatakan terdapat potensi untuk pengembangan dalam pelancongan halal di Timur Tengah. Laporan turut menyebut pasaran untuk penerbangan permulaan halal, yang menyediakan makanan halal, azan, al-Quran dalam saku kerusi dan pemisahan antara penumpang lelaki dan perempuan. 

Banyak hotel antarabangsa turut menyediakan makanan hala iaitu disembelih mengikut hukum Syara' dan bebas dari sebarang bahan yang diharam oleh  Islam seperti babi dan arak. Sesetengah hotel juga menggaji pekerja dari dunia Muslim untuk memudahkan penterjemahan dan lain-lain bantuan yang diperlukan oleh pelancong dari negara Islam.

Artikel "*The Economist*" berkenaan perniagaan Halal diterbitkan pada 25 Mei 2013: "Ia bukan sahaja pengilangan produk halal. Perkhidmatan seperti percutian halal juga berkembang. Crescent Tours, pakar pelancongan dalam talian berasas di London, menempahkan hotel di Turki untuk pelanggan yang mempunyai kolam renang terpisah antara lelaki dan perempuan, restoran halal dan berpolisi tiada arak, dan menyewakan vila percutian dengan tembok yang tinggi."  

## Rujukan

## Pautan luar
* The Guardian - Crescent Tours Halal Holidays
* CNN Travel - Halal Tourism's Moment In The Sun
* BBC - Halal Holidays In The Sun
* The Economist - Crescent Tours Halal Holidays 
* Salam Standard - Global Economic Impact Report of Muslim Tourism
Nasi goreng ayam

**Nasi goreng ayam** () ialah salah satu masakan Malaysia yang terkenal dan mudah didapati di warung-warung dan restoran Melayu yang menjual secara à la carte. Nasi goreng ayam adalah salah satu jenis variasi atau kepelbagaian menu nasi goreng yang boleh didapati di Malaysia.

## Jenis masakan
Berbeza dengan nasi ayam, jelas menunya merujuk kepada penggunaan nasi goreng. Lazimnya, nasi goreng tersebut hanyalah mempunyai ramuan lazim iaitu perencah utama seperti bawang, pes rencah dan sedikit sayuran. Walau bagaimanapun, penggunaan ayam dalam hidangan yang membezakan nasi goreng ayamnya.

Sesetengah tukang masak hanya memotong ayam goreng dan dihidangkan bersama nasi goreng yang telah siap diletakkan di atas pinggan. Satu lagi variasi ialah tukang masak tersebut memasak sekali ayam yang telah digoreng itu ke dalam gaulan nasi goreng yang masih tengah dimasak. Ada sesetengah tukang masak pula memasukkan ayam mentah yang dijadikan rencah untuk nasi goreng itu sendiri. 

Kepelbagaian jenis nasi goreng ini bergantung kepada tukang masak itu sendiri.

Nasi goreng ayam ialah perpaduan antara Nasi goreng dan Nasi ayam . Sama ada ayamnya di rebus kemudian di goreng atau ayamnya hanya di goreng . Nasi goreng ayam bagi masyarakat Malaysia di hidangkan dengan sup iaitu campuran pati ayam , daun sup , daun bawang dan  bawang goreng .

## Hidangan
Nasi goreng ayam secara lazimnya dihidang bersama hirisan timun. Terdapat juga yang dihidangkan bersama beberapa racik daun selada, hirisan tomato ataupun keropok, bersama sos atau sambal. Ada juga yang meletakkan sup sebagai sampingan yang lazimnya dikaitkan dengan nasi ayam.

## Lihat juga
* Nasi goreng kampung
* Nasi goreng USA
* Nasi goreng pattaya
* Nasi goreng cina
Sistem Transit Pulau Pinang

***Sistem Transit Pulau Pinang*** adalah sistem transit aliran ringan yang dicadangkan untuk dibina di Zon Metropolitan George Town.Selepas dibina ia akan menghubungkan George Town, Bayan Lepas, Seberang Perai, Kulim , dan Sungai Petani. Ia merupakan sebahagian daripada Pelan Induk Pengangkutan Bersepadu Pulau Pinang.

## Laluan
Berikut adalah laluan yang dicadangkan.

## Lihat Juga
* Jambatan Sultan Abdul Halim Muadzam Shah
* Penang Sentral
* Kereta Api Berkelajuan Tinggi Pulau Pinang-Singapura
## Rujukan
Mads Conrad-Petersen

**Mads Conrad-Petersen** (lahir 12 Januari 1988) merupakan seorang pemain badminton Denmark badminton dalam acara beregu lelaki.

## Rujukan
Lee So-hee

**Lee So-hee** (Hangul: 이소희) (lahir 14 Jun 1994) merupakan seorang pemain badminton dari Korea Selatan dalam acara beregu wanita.

## Rujukans
Shin Seung-chan

**Shin Seung-chan** (lahir 12 Jun 1994) merupakan seorang pemain badminton Korea Selatan dalam acara beregu wanita.

## Rujukan
Takiyya al-Sulaymaniyya

**Takiyya al-Sulaymaniyya** (, ) adalah sebuah kompleks masjid yang terletak di tebing Sungai Barada, Damsyik, Syria. Kompleks ini mengandungi sebuah masjid besar di bahagian barat daya, diapit kiri dan kanan oleh jubin berhias, dan sebuah dapur sup di seberang laman ke arah barat laut, dan diapit oleh bangunan penginapan. Masjid ini memiliki dua buah menara dan dinding dengan jalur gelap dan terang berselang-seli. Ia dianggap sebagai "tinggalan terbaik senibinna Uthmanniyyah di Damsyik".

## Galeri

Takiyya as-Süleimaniyya Mosque 02.jpg|*Menara* masjid dilihat dari luar pagar
Sulaymaniyya Takiyya 5.jpg|Takiyya al-Sulaymaniyya pada tahun 1870


## Rujukan

## Bibliografi
*
Mari Elka Pangestu

**Prof.** **Mari Elka Pangestu, Ph.D** (; ) adalah Menteri Perdagangan Indonesia sejak 21 Oktober 2004 sehingga 19 Oktober 2011. Dia seorang wanita Tionghoa-Indonesia pertama yang memegang jabatan sebagai menteri di Indonesia.

Mari Pangestu adalah anak dari ekonom terkenal Indonesia, J. Panglaykim. Ia memperolehi gelaran Bachelor dan Master of Economics dari Universiti Kebangsaan Australia, serta gelar Ph.D. dalam bidang Perdagangan Antarabangsa, Kewangan, dan Ekonomi Moneter dari Universiti California, Davis pada tahun 1986. Sebelum menjabat sebagai Menteri Perdagangan, Mari Pangestu telah lama aktif dalam berbagai forum perdagangan seperti PECC dan adalah salah seorang peneliti ekonomi terkemuka di Indonesia. Mari Pangestu juga aktif mengajar di Fakulti Ekonomi Universiti Indonesia. Selain itu, dia juga seorang pakar ekonomi dari CSIS. Pada tanggal 18 Oktober 2011, berkaitan dengan penyusunan semula Kabinet Indonesia Bersatu II, Mari Elka Pangestu dipindahtugaskan sebagai Menteri Pariwisata dan Ekonomi Kreatif menggantikan Jero Wacik.

Mari Pangestu menikah dengan Adi Harsono dan memiliki dua orang anak, Raymond dan Arya.

## Rujukan

## Pautan luar

*  Artikel di tokohindonesia.com 
*  Profil di CSIS 
*  Skandal Pesawat Terbang MA-60
*  Kritik Kebijakan
*  Menteri Kontroversial
Firman Bansir

**Mohd Firman Bansir** (Jawi: محمد فرمان بنسير; lahir 15 Julai 1989) atau lebih dikenali sebagai **Firman Bansir** merupakan seorang penyanyi yang lahir dari program hiburan realiti tanah air iaitu Akademi Fantasia Musim 11 pada tahun 2014. Beliau dinobatkan sebagai juara dalam program tersebut. Firman gemar bereksperimental dengan genre muzik rock. Dalam masa yang sama, beliau masih mampu menyanyikan lagu-lagu berentak lain seperti pop dan balada. 

Graduan jurusan diploma kewangan daripada Universiti Teknologi Mara (UiTM) Kota Kinabalu ini pernah bekerja pelayan di kafe Starbucks serta menyanyi secara basking di jalanan sebelum menyertai program realiti Akademi Fantasia. 

Lagu **Di Pintumu** hasil karya komposer hebat M Nasir berjaya melonjakkan namanya di persada seni hiburan Malaysia. Lagu ini turut berjaya bertapak di carta-carta radio popular tempatan. Bagi mengukuhkan kerjayanya dalam bidang seni, Firman turut mengembangkan kariernya dengan mencipta lagu hasil nukilannya sendiri.

## ''Akademi Fantasia'' 2014

Percubaan pertamanya mengikuti ujibakat program nyanyian membuahkan hasil apabila dia terpilih sebagai salah seorang dari peserta Akademi Fantasia 2014 seterusnya dinobatkan sebagai Juara. Firman menjadi pilihan tenaga pengajar sebagai Pelajar Terbaik bersama-sama dengan Ewal Ismail apabila dapat mengalunkan lagu Relakan Jiwa dengan cara tersendiri. Pada konsert akhir, Firman berjaya menawan hati peminat apabila menyanyikan lagu Kejoraku Bersatu dengan meletakkan emosi pada lagu tersebut. Selaku juara Firman  membawa pulang wang tunai RM50,000, sebuah kereta Toyota Vios , sebuah trofi serta pakej percutian. .

### Persembahan di Akademi Fantasia

## Perkembangan Kerjaya

Kerjayanya bermula dengan mempertaruhkan lagu barunya "Di Pintumu". Selain itu, Firman turut disenaraikan dalam 5 penyanyi yang bakal meletop tahun 2015 pilihan HLive dan Murai serta Wajah baru 2014 pilihan Hlive dan Murai dalam program HLive bagi penutup tahun 2014. Kini Firman menjadi vokalis terbaru kumpulan muzik yang semakin meningkat naik di Malaysia, iaitu Kumpulan Hyper Act.

## Diskografi

#### Album EP
* *[[Kau Yang Satu (album Firman)|Kau Yang Satu]]* (2015)

#### Single

### Video Muzik

### Konsert/Jejalah/Program TV

## Anugerah dan pencalonan
 

## Rujukan

## Pautan Luar
* Laman Fanpage Rasmi Firman
Keju krim

**Krim keju** ialah keju segar yang lembut dan mempunyai rasa yang ringan serta memiliki kandungan lemak yang tinggi. Penstabil seperti gam kacang karob dan karagenan ditambah.

Pentadbiran Makanan dan Dadah AS telah menakrifkan produk tenusu ini mengandungi sekurang-kurangnya 33% lemak susu (seperti yang dipasarkan) dengan kandungan kelembapan tidak melebihi 55%, dan julat pH 4.4 hingga 4.9. Di negara lain, ia ditakrifkan secara berbeza dan mungkin mengandungi kandungan lemak yang lebih tinggi.

Keju krim tidak matang secara semula jadi dan memang bertujuan untuk digunakan dalam keadaan segar, jadi keju ini berbeza dengan keju lembut yang lain seperti Brie dan Neufchâtel. Keju ini lebih mudah diperbandingkan antara rasa, tekstur dan kaedah pembuatan dengan Boursin dan Mascarpone.

## Rujukan
Escalope

**Escalope** (turut dieja **escallope**) ialah sekeping daging yang tidak bertulang dan dinipiskan menggunakan tukul daging, torak atau diketuk dengan pemegang pisau. Penukul daging itu akan memecahkan serat daging dan menjadikannya lebih lembut manakala daging yang nipis itu memudahkan masak dengan cepat tanpa kehilangan banyak kelembapan.

## Saiz biasa

Saiz biasa bagi escalope untuk industri makanan ialah dari 113 hingga 227&nbsp;g (4–8&nbsp;oz).

## Paillard atau scallop

*Paillard* ialah istilah masakan Perancis yang merujuk kepada daging yang dipmasak pantas, dihiris nipis atau yang dipukul.  Di Perancis, ia banyak menggantikan perkataan *escalope*.

Potongan tersebut juga turut dikenali sebagai "scallop" di AS.

## Asal usul

Istilah *escalope* berasal dari Perancis. Ia mula muncul dalam terminologi masakan pada lewat abad ke-17 sebagai pernyataan dialek kekampungan di timur laut Perancis yang asalnya bermaksud kacang bercangkerang atau moluska: *veau à l'escalope* (daging anak lembu dimasak cara escalope). Pada masa itu, *escalope* sentiasa bermakna daging anak lembu.

## Lihat juga
* Schnitzel
* Saltimbocca
* Wiener Schnitzel

## Rujukan
Saltimbocca

**Saltimbocca** (juga **saltinbocca**) (Bahasa Itali: *melompat ke mulut*) ialah hidangan (terkenal di selatan Switzerland, Itali, Sepanyol dan Greece) diperbuat daripada daging anak lembu yang diletakkan di atasnya prosciutto dan sej atau selasih; diperap dalam wain, minyak atau air garam bergantung kepada kawasan dan citarasa. Makanan ini lazimnya diletakkan daun kaper juga.

Satu versi juadah ini ialah ***saltimbocca alla Romana*** (*saltimbocca, gaya Roman*) yang mengandungi anak lembu, prosciutto dan sej, digulung dan dimasak dalam wain putih dan mentega. Wain Marsala juga digunakan sekali sekala, tetapi tidak ramai yang meminatinya kerana kemanisannya terlalu kuat untuk daging anak lembu. Kadang kala juga, daging anak lembu dan prosciutto tidak digulung tetapi dibiarkan terbuka yang menyebabkan mengering semasa masak.

 
File:Saltimbocca alla Romana.jpg|Saltimbocca alla masakan Romana
File:Saltimbocca cooked (3).jpg|Saltimbocca (dimasak)


## Liha juga
* Wiener Schnitzel
* Escalope

## Rujukan
**Il nuovo Cucchiaio d'Argento*, 5th ed.(1959), Vera Rossi Lodomez, Franca Matricardi, Franca Bellini, Renato Gruau.

## Pautan luar

* How to prepare Saltimbocca alla Romana VIDEO
* Saltimbocca alla Romana Hidangan daging terkenal Itali.
Kaper

***Capparis spinosa*** atau **kaper** (, , ) ialah tanaman saka berdaun bulat dan berisi serta bunga besar putih kejambuan; putik bunga dan buah ini terutamanya boleh dimakan jeruk, namun bahagian tanaman lain pohon ini juga digunakan dalam pembuatan ubat dan kosmetik.

Tumbuhan ini bertaburan asal dari kawasan laut Mediterranean (ia wujud di hampir kesemua negara rantau), Afrika Timur, Madagascar, Asia Tengah dan barat daya, Pergunungan Himalaya, Kepulauan Pasifik, Indomalaya, dan Australia. Namun, ia ada dikatakan berasal dari kawasan tropika lalu dibiasakan pembiakannya di lembangan rantau Mediterranean.

## Taksonomi
Status taksonomi spesis ini adalah penuh dengan kontroversi dan tiada penyelesaian. Spesis dalam genus *Capparis* adalah sangat berubah-ubah, dan kacukannya antara spesis adalah sangat biasa dalam sejarah evolusi genusnya. Maka, sesetengah penulis dan pengkaji menganggap *C. spinosa* terdiri daripada pelbagai spesis yang berbeza, selain daripada takson tersebut ialah spesis tunggal dengan pemboleh ubah atau subspesis pelbagai, atau yang takson *C. spinosa* ini kacukan antara *C. orientalis* dan *C. sicula*.

## Botani
Tumbuhan reneknya mempunyai banyak cabang, dengan daun yang berselang, tebal dan berkilat serta bulat membujur.

Bunganya lengkap, manis baunya dan mempunyai empat sepal dan empat kelopak putih kemerahan dengan stamen panjang berwarna ungu, dan stigma tunggal yang menaik di atas stamen.

## Penggunaan
Buah dan bunga tumbuhan ini dijeruk masinkan sebagai suatu perisa atau hiasan makanan dalam masakan seberapa masyarakat Mediterranean seperti Cyprus, Malta dan Yunani. Ia paling diketahui di Sicilia dan selatan Itali sebagai suatu bahan perisa hidangan-hidangan salad, pasta dan lauk berdaging (misalnya *[[spaghetti alla puttanesca]]*)

Jeruk buah tersebut juga merupakan bahan utama dalam sos tartar.

## Rujukan

## Pautan luar

* Caper factsheet—NewCROP, Purdue University
* Article about the capers of Salina Island 
* Capparidaceae (alternative name for Capparaceae) in L. Watson and M.J. Dallwitz (1992 onwards). The families of flowering plants.
* ''Capparis spinosa'' at ''Flowers of Israel'' website
Salvia officinalis

***Salvia officinalis*** (**sej**, turut dikenali sebagai **sej taman**,  atau **sej biasa**) ialah tananam saka malat hijau separa renek, dengan batang berkayu, daun kekelabuan, dan bunga biru keunguan. Ia termasuk dalam keluarga Lamiaceae dan berasal dari kawasan Mediterranean, walaupun ia sudahpun banyak membiak di seluruh dunia kini. Ia mempunyai sejarah yang panjang dalam kegunaan perubatan dan masakan, dan kini pada zaman moden sebagai tumbuhan hiasan taman.

## Nama
*S. officinalis* mempunyai beberapa nama biasa. Paling dikenali sebagai sej, sej biasa, sej taman, sej keemasan, sej dapur, sej sebenar, sej masakan, sej Dalmatian, dan sej daun lebar. Jenis yang tanaman khusus termasuklah sej ungu dan sej merah. Gelaran *officinalis* merujuk kepada tumbuhan yang terkenal untuk tujuan perubatan atau masakan.

## Rujukan

## Bacaan lanjut
* *The Herb Society of America New Encyclopedia of Herbs & Their Uses*, Deni Bown (New York: DK, 2001)

## Pautan luar
* American Botanical Council 
* USDA Plants Profile
* Historical medicinal use: from botanical.com
* Salvia officinalis Israel native Plants
Masak lemak

**Masak lemak** atau **gulai lemak** ialah sejenis masakan Melayu yang mempunyai asal-usul tradisi Nusantara dalam pembikinannya. Masak lemak ialah sinonim dengan masakan yang menggunakan santan kelapa dan jenis makanan ini merangkumi penggunaan daging dan sayuran. Walaupun, masak lemak dikaitkan dengan masakan gulai yang berkuah cair tetapi terdapat juga jenis yang berkuah pekat, bergantung kepada kepekatan dan penggunaan santan serta air dalam masakan. 

Variasi masak lemak juga terdiri daripada jenis yang pedas, tidak pedas, savori ataupun manisan. Walau bagaimanapun, masakan manisan yang berasaskan kuah santan lebih dikenali sebagai pengat atau bubur santan berbanding masak lemak. Kini, masakan ini turut mengubah daripada penggunaan santan kepada penggunaan susu terutamanya susu cair atau susu sejat atas sebab-sebab kesihatan ataupun kemudahan untuk mendapatkan barang-barang masakan.

Penggunaan atau kaedah masak lemak ini sangat lazim pada budaya yang asal-usulnya di kawasan yang banyak menggunakan pokok kepala dalam kehidupan dan pemakanan seharian seperti orang Minang, orang Jawa, orang Pantai Timur Malaysia dan mereka yang duduk berhampiran sawah serta pantai.

## Variasi
Antara yang terkenal dengan istilah atau kaedah masak lemak ialah gulai lemak cili api, gulai lemak tempoyak, sayur masak lemak dan lodeh.

### Masak lemak lada api
Masak lemak lada api ialah makanan yang popular di Negeri Sembilan dan negeri-negeri yang berhampiran dengannya. Sejak zaman terdahulu, masak lemak cili padi disediakan dengan cara penyediaan tradisi. Bagi masyarakat Melayu Negeri Sembilan, masak lemak cili padi ialah sajian pilihan utama dan biasanya disesuaikan sajiannya dengan nasi putih.

## Rujukan
Prosciutto

**Prosciutto** ( [proʃˈʃutto,  pro.syut.to]) ialah sejenis daging awet kering tradisi Itali dari peha belakang babi yang lazimnya dihiris nipis dan dihidangkan tanpa perlu dimasak; daging jenis ini dikenali sebagai  ***prosciutto crudo*** sebagai pembeza dengan ham yang dimasak yang juga diberi nama sebagai *prosciutto cotto*.

## Etimologi

Perkataan *prosciutto* terbit dari bahasa Latin *pro* (sebelum) + *exsuctus* (partisipel lampau bagi *exsugere* "menyedut [kelembapan]"); *presunto* Portugis turut mempunyai etimologi yang sama. Turut dibandingkan ialah kata kerja Itali moden iaitu *prosciugare* "mengeringkan menyeluruh" (dari bahasa Latin *pro* + *exsucare* "mengekstrak jus daripadanya").

## Rujukan

## Bacaan lanjut
* McGee, Harold. *On Food and Cooking (revised).* New York, New York: Scribner, 2004. ISBN 0-684-80001-2

## Pautan luar

* Official Website (in English) of Prosciutto di Parma
ISTAF World Cup (Piala Dunia ISTAF) & ISTAF Super Series (Siri Super ISTAF)

## ISTAF SuperSeries
ISTAF SuperSeries atau *Siri Super ISTAF* ialah kejohanan sepaktakraw terbesar yang dianjurkan oleh ISTAF iaitu badan induk sepaktakraw dunia dan dipertandingkan setiap tahun. ISTAF SuperSeries kali pertama diadakan pada tahun 2011.

## ISTAF Sepaktakraw World Cup
ISTAF Sepaktakraw World Cup atau *Piala Dunia Sepaktakraw ISTAF* ialah kejohanan sepaktakraw terbesar yang dianjurkan oleh ISTAF iaitu badan induk sepaktakraw dunia dan dipertandingkan setiap 4 tahun sekali. ISTAF Sepaktakraw World Cup kali pertama diadakan pada tahun 2011.

## Piala Dunia ISTAF 2011 Ke-1 & Siri Super ISTAF 2011-2012 Ke-1

## Siri Super ISTAF 2012-2013 Ke-2

} ||  ||  ||  ||  ||  ||  || 
|-
| Siri Super ISTAF  ||  ||  ||  ||  ||  ||  ||  || 
|-
| Siri Super ISTAF  ||  ||  ||  ||  ||  ||  ||  || 
|-
| Siri Super ISTAF  ||  ||  ||  ||  ||  ||  ||  || 
|-
| **KEDUDUKAN KESELURUHAN <br> Siri Super ISTAF 2012-2013 Ke-2** ||   *Emas: 4*  *Perak: 0*  *Gangsa: 0* ||   *Emas: 0*  *Perak: 0*  *Gangsa: 0* ||   *Emas: 0*  *Perak: 0*  *Gangsa: 0* ||   *Emas: 0*  *Perak: 0*  *Gangsa: 0* ||   *Emas: 4*  *Perak: 0*  *Gangsa: 0* ||   *Emas: 0*  *Perak: 0*  *Gangsa: 0* ||   *Emas: 0*  *Perak: 0*  *Gangsa: 0* ||   *Emas: 0*  *Perak: 0*  *Gangsa: 0*
|}

## Siri Super ISTAF 2013-2014 Ke-3

## Piala Dunia ISTAF 2015 Ke-2 & Siri Super ISTAF 2014-2015 Ke-4

} ||  ||  ||  ||  ||  ||  || 
|-
!rowspan=2 width=5%|Edisi || colspan=4 | Siri Super ISTAF Ke-4  (Lelaki) || colspan=4 | Siri Super ISTAF Ke-4  (Wanita)
|-
!width=10% style="background: #ffd700"|Emas
!width=10% style="background: #c0c0c0"|Perak
!width=10% style="background: #cc9966"|Gangsa
!width=10% style="background: #cc9966"|Gangsa
!width=10% style="background: #ffd700"|Emas
!width=10% style="background: #c0c0c0"|Perak
!width=10% style="background: #cc9966"|Gangsa
!width=10% style="background: #cc9966"|Gangsa
|-
| Siri Super ISTAF Myanmar ||  ||  ||  ||  ||  ||  ||  || 
|-
| Siri Super ISTAF Malaysia ||  ||  ||  ||  ||  ||  ||  || 
|-
| Siri Super ISTAF Korea Selatan ||  ||  ||  ||  ||  ||  ||  || 
|-
| Siri Super ISTAF Thailand ||  ||  ||  ||  ||  ||  ||  || 
|-
| **KEDUDUKAN KESELURUHAN <br> Siri Super ISTAF 2014-2015 Ke-4** ||   *Emas: 2*  *Perak: 1*  *Gangsa: 0* ||   *Emas: 1*  *Perak: 1*  *Gangsa: 1* ||   *Emas: 0*  *Perak: 1*  *Gangsa: 1* ||   *Emas: 0*  *Perak: 0*  *Gangsa: 3* ||   *Emas: 3*  *Perak: 0*  *Gangsa: 0* ||   *Emas: 0*  *Perak: 2*  *Gangsa: 1* ||   *Emas: 0*  *Perak: 1*  *Gangsa: 1* ||   *Emas: 0*  *Perak: 0*  *Gangsa: 2*
|}
Dataran Merah

**Dataran Merah** () adalah sebuah dataran kota (plaza) yang terletak di Moscow, Rusia. Ia memisahkan Kremlin, bekas kubu kota diraja yang kini menjadi kediaman rasmi Presiden Rusia dengan bekas kawasan pedagang yang dikenali sebagai Kitai-gorod. Dataran Merah seringkali dianggap sebagai medan pusat bandar Moscow, di sebabkan jalan-jalan utama di Moscow yang menghubungkan dengan lebuh raya-lebuh raya utama bermula dari dataran ini.

## Asal dan nama
Nama *Dataran Merah* bukan merujuk akan warna batu-bata dan juga hubungan warna merah dengan kepercayaan komunis. Akan tetapi, ia merujuk kepada perkataan Rusia **' (''krasnaya'') yang boleh bermaksud sama ada "merah" atau "cantik". Perkataan ini dengan maksud "cantik" pada asalnya merujuk kepada [[Katedral Saint Basil]] dan kemudian merujuk pada dataran berdekatan. Dataran ini dipercayai mendapat namanya sekarang (menggantikan bekas ''Pozhar'', atau "tempat terbakar") pada kurun ke-17. Beberapa bandar-bandar lama Rusia seperti [[Suzdal]], [[Yelets]], dan [[Pereslavl-Zalessky]], juga mempunyai dataran utama yang dinamakan ''Krasnaya ploshchad''.

== Senarai Warisan Dunia ==
Kremlin dan dataran merah telah bersama diiktiraf sebagai satu [[Tapak Warisan Dunia]] [[UNESCO]] pada tahun 1990, kerana kaitan kuat mereka kepada sejarah Rusia sejak abad ke-13.

== Lihat juga ==
* [[Taman Alexander]]
* [[Menara-menara Kremlin]]
* [[Tembok Kremlin]]
* [[Tembok Kremlin Necropolis]]
* [[Katedral Saint Basil]]

== Sumber ==
* Юрий Федосюк. Москва в кольце Садовых. М., Московский рабочий, 1991. ISBN 5-239-01139-7
* П.В.Сытин. Из истории московских улиц (очерки). М.. Московский рабочий, 1958



== Pautan luar ==

* **'''
* Red Square in Moscow, the most important place in the country's largest. - Thewotme Travel Blog
* Moscow-Life: A guide to Moscow's Red Square
* 3D model of Red Square
* Visiting Red Square  – Useful information for visitors to Red Square and the Kremlin
*  time-lapse video
* 360° Virtual Tour of Red Square
Ayam panggang

**Ayam panggang** ialah ayam yang disediakan sebagai makanan dengan kaedah memanggang sama ada di dapur rumah, di atas unggun api atau di rotisserie profesional. Lazimnya, ayam dipanggang di dalam lemak dan jusnya dengan menggolek atau memutarkan ayam tersebut ketika dipangggang, dan selalunya didedahkan kepada api atau haba dengan gril berputar supaya pergerakan lemak dan jus tadi adalah efisien seboleh mungkin dan tidak mengeringkan ayam. 

Ayam panggang ialah satu juadah yang boleh didapati dalam masakan seluruh dunia.